
Temeljem članka 35. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), članka 18. Statuta i članka 7. Pravilnika o upisu djece rane i predškolske dobi u Dječji vrtić „Ivančica Oriovac“, Upravno vijeće Dječjeg vrtića „Ivančica Oriovac“ na svojoj 15. sjednici održanoj 27.03.2025. donijelo je Odluku o upisu djece za pedagošku godinu 2025/2026. i objavljuje:


JAVNI POZIV
o upisu djece rane i predškolske dobi
u redovni program predškolskog odgoja i obrazovanja
za pedagošku godinu 2025. / 2026. za matični objekt vrtića Oriovac i područni objekt Brodski Stupnik

Zahtjevi za upis u redovne programe Dječjeg vrtića „Ivančica Oriovac“ primati će se od 05. svibnja 2025. godine do 16. svibnja 2025. godine. Zahtjevi i sva pripadajuća dokumentacija za upis djeteta u vrtić matični objekt i područni objekt može se poslati poštom na adresu Dječji vrtić „Ivančica Oriovac“, Luke Ilića 9, 35250 Oriovac. 
Zahtjevi i pripdajajuća dokumentacija zaprimati će se i na e-mail adresu vrtića za upise. Zahtjevi i prilozi koji se šalju na e-mail adresu: vrtic.oriovacupisi@gmail.com moraju biti skenirani u pdf format.
Zahtjevi potrebni za upis djece mogu se preuzeti na mrežnim stranicama dječjeg vrtića www.dv-ivancica.hr  i ustanovi Dječjeg vrtića Luke Ilića 9. Obrasce u vrtiću možete preuzeti na ulazu matičnog i područnog objekta ili za djecu koja već pohađaju vrtić kod njhovih odgojiteljica.  
Javnom objavom objavljuje se upis u program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi.
Zahtjev za upis djece podnose roditelji/skrbnici za djecu:
-	Za program jaslica u matičnom objektu u općini Oriovac,  za djecu koja će do 31. kolovoza tekuće godine navršiti 12 mjeseci života.
-	Za vrtićki program u matičnom objektu u općini Oriovac i u područnom objektu u općini Brodski Stupnik,  za djecu koja će do 31. kolovoza tekuće godine navršiti 3 godine života.

I.	DOKUMENTI UZ ZAHTJEV ZA UPIS

OSNOVNI DOKUMENTI:
• zahtjev za upis
• rodni list djeteta (preslika)
• potvrda nadležnog liječnika o obavljenom sistematskom zdravstvenom pregledu djeteta i kopija knjižice procijepljenosti
• potvrda o prebivalištu za dijete ili kopija osobne iskaznice


• dokaz o prebivalištu za oba roditelja - preslika važećih osobnih iskaznica oba roditelja ili potvrda o prebivalištu

DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:
• potvrda o radnom statusu roditelja –  potvrda poslodavca o zaposlenju roditelja ili elektronički zapis o radno pravnom statusu sa Hrvatskog zavoda za mirovinsko osiguranje za nezaposlene roditelje.
• Dokaz o samostalnom obavljanju djelatnosti – rješenje, obrtnica/dokaz o statusu poljoprivrednika 
• Potvrda visokoškolske ustanove o statusu redovnog studenta
• Dokaz o samohranosti (smrtni list za preminulog roditelja, rješenje Centra za socijalnu skrb o privremenom uzdržavanju djeteta – kada je drugi roditelj lišen poslovne sposobnosti, kada mu je oduzeto pravo na roditeljsku skrb i kada je na dugotrajnom izdržavanju kazne zatvora)
• Nalaz i mišljenje liječničkog povjerenstva Centra za socijalnu skrb ili Odluka drugog nadležnog tijela – za djecu s teškoćama u razvoju
• Za svako dijete mlađe od 18 godina rodni list ili izvadak iz matice rođenih
• Rješenje mjerodavne službe o priznatom statusu invalida Domovinskog rata, statusu invalida
• Preslika rješenja o priznavanju prava na dječji doplatak
• Sudska odluka i rješenje Centra za socijalnu skrb o smještaju djeteta u udomiteljsku obitelj
· Popunjena izjava o članovima zajedničkog kućanstva

Radi utvrđivanja iznosa sudjelovanja roditelja u plaćanju mjesečne cijene usluga dječjeg vrtića roditelji su dužni dostaviti: 
· Potvrdu poslodavca o neto prosjeku plaće za posljednja 3 mjeseca (dohodak od nesamostalog rada) za zaposlene roditelje.
· Za roditelje koji se bave samostalnom djelatnosti - godišnju prijavu poreza za obrtnike.
· Za roditelje koji ostvaruju pravo na rodiljni/roditeljski dopust -  potvrda/rješenje HZZO-a o visini primanja za vrijeme rodiljnog dopusta ili roditeljskog dopusta.
· Za nezaposlene roditelje elektronički zapis o radno pravnom statusu sa Hrvatskog zavoda za mirovinsko osiguranje da se vode u evidenciji HZZ-a kao nezaposlena osoba.
· Za nezaposlene roditelje koji primaju naknadu HZZ-a - potvrda HZZ-a o primanjima.
· Za roditelje umirovljenike - zadnji odrezak od mirovine.

Za točnost podataka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenta Povjerenstvo može obaviti provjeru.
Naknadno dostavljene, nakon proteka upisnog roka i nepotpune isprave neće se uvažiti.

II.	PRAVO I PREDNOST ZA UPIS

U matični objekt Vrtića u mjestu Oriovac se mogu upisati djeca od navršenih 12 mjeseci života pa do polaska u osnovnu školu u redoviti program Vrtića.



U vrtićki program matičnog objekta u Oriovcu i područnog objekta u Brodskom Stupniku može se upisati dijete koje do 31. kolovoza tekuće godine navrši 3 godine života.
Djeca mlađa od 12 mjeseci primat će se u matični objekt Vrtića kada se za to osiguraju potrebni uvjeti.
Dijete i roditelji (skrbnici/staratelji/udomitelji)  moraju imati prijavljeno prebivalište na području Općine Oriovac za upis u matični objekt Vrtića, odnosno Općine Brodski Stupnik za upis u područni objekt Vrtića.
Upis djeteta u Vrtić provodi se u pravilu prema adresi prebivališta djeteta.
Korisnik usluga odnosno roditelj/skrbnik djeteta može podnijeti zahtjev za upis djeteta u Vrtić matični objekt u Oriovcu ili područni odjel u Brodskom Stupniku,  po svom izboru, ali bez prvenstva upisa. 
Ukoliko ne postoji mogućnost upisa djeteta u objekt koji je roditelj naznačio u zahtjevu za upis u Vrtić, Povjerenstvo za upis u Vrtić zadržava pravo upisa djeteta u raspoloživi objekt Vrtića.
Roditelj koji nema prebivalište na području Općine Oriovac, odnosno Općine Brodski Stupnik, može upisati dijete u Vrtić ukoliko ima slobodnih mjesta i zadovoljene su sve potrebe djece s područja Općine Oriovac i Općine Brodski Stupnik te plaća punu ekonomsku cijenu programa.

III.	OBJAVA REZULTATA UPISA

Povjerenstvo za upis djece Dječjeg vrtića „Ivančica Oriovac“ odlučuje o zahtjevima za upis djece na temelju dostavljene dokumentacije. Kriteriji za upis ostvaruju se i bodovanjem 
sukladno čl. 10. Pravilnika o upisu djece rane i predškolske dobi u Dječjem vrtiću „Ivančica Oriovac“.
Povjerenstvo će  objaviti rezultate upisa na oglasnim pločama u svim objektima Vrtića i na web stranici Vrtića www.dv-ivancica.hr Roditelj ili skrbnik nezadovoljan rezultatom upisa može podnijeti žalbu Upravnom vijeću dječjeg vrtića u roku 8 dana od dana objave ili primitka rješenja.
O žalbama roditelja odlučuje Upravno vijeće u roku od 8 dana od dana isteka roka za žalbu.
Nakon završetka upisa, isteka roka za žalbe i donošenjem odluka po žalbi utvrđuje se konačna lista upisane djece koja će biti objavljena na oglasnoj ploči Dječjeg vrtića. 
Zahtjev koji roditelj/skrbnik ne podneseu u roku koji je naveden u javnoj objavi neće biti razmatran.
Podaci prikupljeni iz dokumenata za upis djece koristiti će se samo u svrhu upisa djeteta u vrtić.
Zbog zaštite osobnih podataka djece rezultati upisa biti će objavljeni dodijeljenim posebnim šifriranim brojevima koji anonimiziraju identitet djeteta (ime i prezime), koji su dostupni samo podnositeljima zahtjeva za upis u vrtić

Nakon objavljenih rezultata upisa:
Uz Obavijest o rezultatima upisa, na ulaznim vratima vrtića, oglasnoj ploči i web stranici vrtića biti će i obavijest o datumu i vremenu kada će se organizirati roditeljski sastanak za sve roditelje upisane djece.



Na sastanku roditelji će dobiti osnovne i važne informacije o odredbama Ugovora o upisu djeteta koji roditelj sklapa s vrtićem, o međusobnim obvezama, pravima i mogućnostima, o 
postupku upisa koji slijedi nakon sastanka, o tome kako pripremiti dijete za polazak u vrtić kao i odgovore na sva postavljena pitanja.
Dogovorit će se datum i vrijeme polaska djeteta u vrtić kao i postupci roditelja i vrtića za vrijeme perioda prilagođavanja djeteta.




Predsjednica Upravnog vijeća Dječjeg vrtića „Ivančica Oriovac“:

v.r. Martina Dukić mag.oec.

